મૂડીબજાર માટે, ખાસ કરીને આઇપીઓ માટે નાણાપ્રધાને સેબી (સિક્યૉરિટીઝ ઍન્ડ એક્સચેન્જ ર્બોડ ઑફ ઇન્ડિયા)ની સલાહ માની હોવાનું જણાય છે. લાંબા સમયથી સેબી આ દિશામાં પ્રયત્નશીલ હતું. આઇપીઓમાં મોટે પાયે લોકો ભાગ લઈ શકે એ માટે સરકારે આઇપીઓમાં (૧૦ કરોડ રૂપિયાથી વધુ રકમના) ૧૦ ટકા ઑફર ઇલેક્ટ્રૉનિક પ્લૅટફૉર્મ મારફત કરવાનું સૂચવ્યું છે, જેથી એનો વ્યાપક ઉપયોગ થઈ શકે. આ ટ્રેન્ડ ભાવિમાં વધશે એ નક્કી જણાય છે. આને કારણે ઑફરનું ફલક વ્યાપક બનશે. દેશના ખૂણે-ખૂણે વસતા લોકો બ્રોકરોનાં ટર્મિનલ્સ મારફત આઇપીઓમાં ભાગ લઈ શકશે.